burgasdotpro/wikipedia huggingface dataset:
Menový kurz

Menový kurz alebo výmenný kurz (mien) alebo kurz je cena (kurz) menovej jednotky. 
Najčastejšie sa myslí spotový bilaterálny nominálny menový kurz, teda cena jednej menovej jednotky vyjadrená (bez ďalších úprav) v druhej menovej jednotke pre obchod prebiehajúci (takmer) okamžite. 
Na Slovensku sa do roka 2008 zvykli menové kurzy uvádzať v priamej kotácii (tzv. americkej), od roku 2009 sa v súlade s kurzovým lístkom ECB zvykne používať nepriama kotácia (európska).
Delenia.
Podľa počtu zohľadnených menových jednotiek:
Podľa toho, či sa upravuje o infláciu:
Podľa kurzového záznamu:
Z časového hľadiska:
Podľa transakcie:
Podľa devízovej operácia:
Podľa konkrétnej formy meny:
Podľa kurzového režimu:
Podľa oficiálnosti:
Uhlík (rozlišovacia stránka)

Uhlík môže byť:
Tecumseh

Tecumseh (doslova "Letiaca hviezda", iné mená: Tecumtha, Tekamthi; * 1768 – † 5. október 1813, Moraviantown, Ontário, Kanada) bol náčelník severoamerického indiánskeho kmeňa Šóníov.
Životopis.
Tecumseh vytvoril úniu indiánskych kmeňov, s ktorou sa postavil na odpor bielym osadníkom prenikajúcim na západ (tzv. Tecumsehova vojna). Na čas sa mu podarilo expanziu bielych osadníkov celkom zastaviť a poraziť ich milície a menšie vojenské jednotky v sérii bitiek, napriek tomu americká armáda počas jeho neprítomnosti napadla jeho hlavné sily pri Tippecanoe a jeho brat Tenskwatawa dokázal počas niekoľkých hodín zničiť dielo, ktoré Tecumseh budoval desaťročia, keď nechal bojovníkov vykrvácať pri opakovaných frontálnych útokoch na nepriateľa vyzbrojeného delostrelectvom. Tecumseh bol potom nutený vojnu obmedziť. Boje obnovil ako spojenec Angličanov v Anglo-americkej vojne. Bojoval po boku britského generála Isaaca Brocka, s ktorým v roku 1812 dobyl Detroit. Briti mu prepožičali hodnosť generála britskej armády. Padol v bitke na rieke Thames 5. októbra 1813. Po jeho smrti sa zvyšok ním vytvorenej indiánskej koalície rozpadol.
Sigmund Jähn

Sigmund Jähn (* 13. február 1937, Morgenröthe-Rautenkranz – † 21. september 2019, Strausberg) bol nemecký stíhací pilot a kozmonaut z vtedajšej NDR, ktorý sa zúčastnil programu Interkozmos.
Životopis.
Sigmund Jähn sa narodil 13. februára 1937 v Morgenröthe-Rautenkranz v Sasku. Vyrastal v Krušných horách, neďaleko českých hraníc. Po ukončení základnej školy nastúpil ihneď do práce v tlačiarni okresného mesta Klingenthal ako typograf. Keď mal 18 rokov, dostal ponuku stať sa letcom. Ponuku prijal a absolvoval pilotnú školu neďaleko Drážďan. Od roku 1958 bol stíhacím pilotom. Absolvoval dôstojnícku Vysokú školu vojenského letectva a stal sa podporučíkom. Vo svojich 26 rokoch bol náčelníkom pluku a ako perspektívny mladík bol zaradený do štvorročného štúdia na Vysokej vojenskej akadémii J. Gagarina v Sovietskom zväze. Roku 1970 sa vrátil do NDR a pokračoval v lietaní. Potom získal prvé vysoké vyznamenanie Zaslúžilý vojenský letec NDR. V roku 1976 sa ocitol vo výbere budúcich kozmonautov programu Interkozmos a o dva roky neskôr bol členom tretej posádky tohto programu. Na lodi Sojuz 31 odštartoval z Bajkonuru spoločne s veliteľom, sovietskym kozmonautom plukovníkom Valerijom Fiodorovičom Bykovským v lete roku 1978. Cieľom bola orbitálna stanica Saľut 6, kde už bola napojená predchádzajúca loď Sojuz 29. Na palube sa stretli so stálou posádkou, kozmonautami Kovaľonokom a Ivančenkovom. Celá štvorica plnila plánované úlohy. Po týždni práce Jähn s Bykovským pristáli na Zemi v lodi Sojuz 29. V júni 2006 bol na stretnutí kozmonautov v kúpeľoch Bohdaneč. Zomrel 21. septembra 2019 vo veku 82 rokov.
Jalec hlavatý

Jalec hlavatý (lat. "Leuciscus cephalus") je druh ryby z čeľade kaprovité.
Opis.
Jalec hlavatý má valcovité telo dosahujúce dĺžku obvykle v rozmedzí 25 - 45 cm a hmotnosť okolo 1 kg. Rekordný úlovok mal dĺžku 75 cm a hmotnosť 5 kg. Typické pre jalce hlavate je výrazné červené sfarbenie plutiev a načiernalý chvost. Samice sú mohutnejšie ako samce.
Rozšírenie.
Bežne sa vyskytuje v tečúcich vodách na celom Slovensku s výnimkou horských pstruhových potokov. Ďalej sa vyskytuje po celej Európe s výnimkou Škandinávie a Škótska. Jalec hlavatý je aktívny po celý rok.
Potrava.
Jalec hlavatý je všežravá ryba. Potravu tvorí prevažne hmyz a jeho larvy, zoo-planktón, úlomky rastlín, zelené riasy a väčšie kusy lovia tiež rybky. Zožerie aj odpadky a opadané ovocie. Plod sa živí zoo-planktónom.
Rozmnožovanie.
Jalec hlavatý pohlavne dospieva v treťom roku života. Tieto jalce sa trú v kŕdeľoch v plytkých prúdiacich vodách v dvoch termínoch počas mája a júna. Samica kladie v priemere asi 30 000 ikier.
Lov.
Jalec hlavatý je cennou športovou rybou, ktorú je možno chytať po celý rok všetkými známymi rybárskymi technikami.
Bullets and Octane

Bullets and Octane je názov hard rockovej hudobnej skupiny pôvodom zo St. Louis v Missouri. V kapele sa od doby jej vzniku vystriedalo viacero členov.
V roku 2003 kapela vydala EP s názvom "One Night Stand Rock N' Roll Band", v roku 2004 vydala svoj prvý album "The Revelry" v Criterion Records (neskôr znova nahraný v Ares Records), ktoré obsahovalo remastrované, resp. znova nahrané skladby z ich prvého EP. Druhý album nazvaný "In the Mouth of the Young" bol vydaný v apríli 2006 Sony BMG/RCA Records. Ich zatiaľ posledný album, "Song for the Underdog", bol vydaný v júni 2007.
Jeseter veľký

Jeseter veľký staršie aj "jeseter obyčajný" (lat. "Acipenser sturio") je druh ryby z čeľade jeseterovité ("Acipenseridae").
Opis.
Jeseter veľký sa od jesetera malého líši iba tým, že fúziky nemá ofarbené, "rypec" má pomerne tupý a na bokoch má väčší počet štítkov. Dosahuje dĺžku do troch metrov a hmotnosť do 300 kilogramov.
Rozšírenie.
Žije pozdĺž brehov Čierneho, Kaspického, Stredozemného aj Severného mora. Býval veľmi hojný aj v Dunaji, no veľké vodné diela a znečistenie toku znemožnilo jeho ťah.
Tomáš Krak

Tomáš Krak (* 5. september 1982, Košice) je slovenský spevák a šachový tréner, ktorý do povedomia verejnosti vstúpil účasťou v televíznej súťaži Slovensko hľadá Superstar III. Aktuálne sa živí a pracuje ako tréner pre klub Šachy Reinter, n. o. a zároveň je aj trénerom Národnej šachovej akadémie, ktorú zastrešuje SŠZ. Jeho najvyšší dosiahnutý FIDE rating je 2353 a má titul FM (Fide Master).
Iné úspechy:
Edgar Dean Mitchell

Edgar Dean „Ed“ Mitchell (* 17. september 1930, Hereford, Texas, USA – † 4. február 2016, West Palm Beach, Florida) bol americký astronaut, ktorý počas misie Apollo 14 pracoval na povrchu Mesiaca.
Životopis.
Škola a výcvik.
V roku 1952 dokončil štúdium priemyselnej organizácie práce na Carnegie Institut of Technology. Potom nastúpil na základnú vojenskú službu k námornému letectvu. Skončil ju ako aktívny dôstojník, prežil dva roky na lietadlovej lodi, slúžil v Tichomorí, na Okinave a v roku 1958 sa vrátil do Spojených štátov. Stal sa testovacím pilotom v 5. prieskumnej eskadre. Absolvoval štúdium na postgraduálnej škole vojenského námorníctva (U.S. Naval Postgraduate School), v roku 1961 ju skončil ako letecký inžinier. Potom začal študovať na Massachusettskej technickej univerzite (Massachusetts Institute of Technology) a do služby sa vrátil v roku 1964 ako doktor leteckých a astronautických vied. Stal sa vedúcim koordinačného oddelenia pre spoluprácu vojenského letectva na projekte vojenskej orbitálnej družice MOL. Potom nasledoval výcvik vo vojenskej škole pre kozmických výskumných pilotov a dňa 4. apríla 1966 bol prijatý medzi amerických astronautov.
Let na Mesiac.
Mitchell odštartoval v kozmickej lodi Apollo 14 z Kennedyho vesmírneho strediska spoločne s americkými astronautmi Alanom Shepardom a Stuartom Roosom. Dňa 5. februára 1971 pristáli na Mesiaci v oblasti Fra Mauro. Na Mesiac vystúpil ako šiesty človek zo Zeme hneď po Shepardovi ešte v ten istý deň. Spoločne po 33 hodinách pobytu v poriadku odštartovali na spiatočnú cestu k lodi, ktorá obiehala po obežnej dráhe okolo Mesiaca, odtiaľ celá trojica odletela späť k Zemi. Pristáli v kabíne na padákoch na hladine Tichého oceánu. Celkovo strávil vo vesmíre 9 dní a 1 minútu.
Po lete.
Mitchell bol vymenovaný za záložného pilota pre lunárny modul Apolla 16. V októbri roku 1972 opustil NASA aj námorníctvo a stal sa zakladajúcim riaditeľom Ústavu parapsychológie v Palo Alto v Kalifornii a prezidentom Edgar Mitchell Corporation v Palm Beach na Floride.
Bol rozvedený a mal dve deti. Aj keď bol chorý a v nemocnici sa podrobil operácii, zúčastnil sa krátko po nej 4. novembra 2005 vo Švajčiarsku Svetového záhadologického fóra (World Mystery Forum). 
V júli 2008 vystúpil v britskej rozhlasovej stanici "Kerrang! Radio" s vyhlásením, že mimozemšťania existujú. Podľa neho navštívili Zem hneď niekoľkokrát, ale vlády ich prítomnosť už šesť desaťročí držia v tajnosti. Sedemdesiatsedemročný Mitchell dodal, že podľa zdrojov NASA, ktoré kontakt s mimozemšťanmi zaznamenali, sú obyvatelia cudzích planét „malí mužíčkovia, ktorí sú pre nás čudní“. NASA jeho tvrdenia odmietla. 
V roku 2011 NASA zažalovala 80-ročného Mitchella za údajný pokus predať kameru a fotografie z jeho misie k Mesiacu na burze. Záležitosť bola vyriešená tým, že Mitchell kameru daroval Národnému leteckému a kozmickému múzeu vo Washingtone D.C.
Edgar Mitchell zomrel po krátkej chorobe dňa 4. februára 2016, jeden deň pred 45. výročím pristátia Apolla 14 na Mesiaci, v hospici vo West Palm Beach na Floride vo veku 85 rokov.
Harrison Hagan Schmitt

Harrison Hagan „Jack“ Schmitt (* 3. júl 1935, Santa Rita) je bývalý americký kozmonaut, ktorý počas misie Apollo 17 pracoval na povrchu Mesiaca.
Životopis.
Škola a výcvik.
V roku 1957 sa Schmitt po vyštudovaní kalifornského technologického inštitútu (California Institute of Technology, Pasadena) stal inžinierom. V rokoch 1957-1959 pokračoval štúdiom v Nórsku, na univerzite v Oslo. Roku 1964 obhájil doktorát geológie na Harvardovej univerzite. Medzi amerických kozmonautov sa dostal v roku 1965 vo svojich tridsiatich rokoch. Po čase sa stal pilotom záložnej posádky pre Apollo 15 a potom bol vymenovaný do hlavnej posádky Apolla 17. V čase letu bol slobodný a vynikajúci odborník v geológii, čo dokonale na Mesiaci zúžitkoval.
Let na Mesiac.
Schmitt odštartoval v kozmickej lodi Apollo 17 z kozmodrómu na myse Canareval spoločne s americkými kozmonautmi Cernanom a Evansom. Dňa 11. decembra 1972 pristáli na Mesiaci v oblasti kráteru Littrow a pohoria Taurus. Na Mesiac vystúpil ako jedenásty človek zo Zeme a pobudol tam 75 hodín, z toho mimo loď 22 hodín. Po splnení úloh spolu s oboma kolegami v poriadku odštartovali a pristáli na hladine Tichého oceánu. Celkom teda strávil vo vesmíru 301 hodín. Viackrát neletel.
Po lete.
V máju 1974 bol vymenovaný za asistenta administrátora pre energetický výskum NASA a túto prácu vykonával do augusta 1975. Potom si zvolil politickú dráhu, dňa 2. novembra 1976 bol zvolený za senátora štátu Nové Mexiko.
Ajatolláh

Ajatolláh ( , z "Ája Alláh" [ájatulláh] = "Alláhovo znamenie"), je najvyššia hodnosť, akú môže v šíitskej vetve islamu dosiahnuť znalec islamského práva (mudžtahid).
Ako prvý tento titul používal mudžtahid al-Hillí (12501325) zvaný "al-Allamá" („vysoko učený“), ale až v 20. storočí sa stal všeobecne rozšíreným. Väčšina ajatolláhov pôsobí v Iráne (približne 5 000), z toho 80 v mocenských štruktúrach republiky. Obzvlášť vážení ajatolláhovia bývajú označovaní ako „veľkí ajatolláhovia“.
Paul Joseph Weitz

Paul Joseph Weitz (* 25. júl 1932, Erie – † 22. október 2017, Flagstaff) bol americký astronaut, námorný dôstojník a pilot, letecký inžinier a skúšobný pilot. Bol členom trojčlennej posádky misie Skylab 2, ktorá ako prvá letela na vesmírnu stanicu Skylab, prvú americkú orbitálnu stanicu. Neskôr bol tiež veliteľom misie STS-6, prvého letu raketoplánu "Challenger".
Život.
Škola a výcvik.
Weitz v roku 1954 absolvoval Pensylvánsku štátnu univerzitu ako letecký inžinier. Dlhý čas pôsobil v námornom letectve. Podal si prihlášku do tímu astronautov a v roku 1966 bol prijatý do piatej skupiny v NASA. Prešiel výcvikom k programu Apollo, po jeho predčasnom zrušení sa precvičil na program Skylab. Oženil sa a mal dve deti.
Lety do vesmíru.
Spoločne s astronautmi Conradom a Kerwinom štartoval ako člen prvej z posádok programu Skylab v máji 1973 z mysu Canaveral v kozmickej lodi nazvanej Skylab 2 (loď z pôvodného programu Apollo). Cieľom bola 80-tonová stanica Skylab, v tom čase už krúžiaca na obežnej dráhe Zeme ako vesmírna stanica. Spojenie oboch objektov sa vydarilo a kozmonauti plnili svoje úlohy, pričom tiež vystúpili do otvoreného vesmíru. Na stanici pracovali necelý mesiac a potom sa v poriadku vrátili domov. Druhú príležitosť dostal až o 10 rokov neskôr, vo svojich 51 rokoch. Vo funkcii veliteľa letu riadil prvý let raketoplánu Challenger, misiu STS-6. Počas letu bola vypustená stacionárna družica TDRS a uskutočnený 4-hodinový výstup, on sám viac ako hodinu. Počas svojich dvoch letov strávil vo vesmíre 33 dní.
Ďalšie udalosti.
Z tímu astronautov bol vyradený v marci 1988, ale zostal u NASA v rôznych funkciách. Bol tiež námestníkom riaditeľa Johnsonovho vesmírneho strediska. Paul Weitz zomrel na myelodysplastický syndróm 22. októbra 2017 vo veku 85 rokov vo Flagstaffe v Arizone.
Zalámaná dolina

Zalámaná dolina leží v južnej časti Veľkej Fatry.
Vedie ňou asfaltová cesta ku horskému hotelu na Kráľovej studni.
Harmanecká dolina

Harmanecká dolina oddeľuje Veľkú Fatru od Kremnických vrchov. V hornej časti ňou preteká potok Harmanec a v dolnej riečka Bystrica. Ležia v nej obce Horný Harmanec, Dolný Harmanec a Harmanec. 
Ochrana prírody.
Dolina sa nachádza v ochrannom pásme Národného parku Veľká Fatra. V jej hornej časti sa nachádza národná prírodná rezervácia Harmanecká tisina s najväčším porastom tisu v strednej Európe. V južnom úbočí údolia sa nachádza sprístupnená Harmanecká jaskyňa s bohatou kvapľovou výzdobou. 
Doprava.
Prechádza ňou železničná trať Horná Štubňa – Banská Bystrica, na ktorej sa nachádza najdlhší tunel na Slovensku (4 697 m), a cesta I/14.
Zoznam súhrnných výstupov do otvoreného vesmíru

Toto je zoznam prvých 30 kozmonautov, ktorí strávili najviac času počas výstupov do otvoreného vesmíru (EVA).
RPM

RPM Package Manager (pôvodne Red Hat Package Manager, skrátene RPM) je balíčkovací systém pre Linux pôvodne vyvinutý firmou Red Hat, Inc. pre Red Hat Linux, avšak v súčasnosti sa okrem mnohých linuxových distribúcií využíva aj v ďalších operačných systémoch, ako je NetWare od firmy Novell.
Company of Heroes

Company of Heroes je strategická počítačová hra určená pre PC. Hra bola vyvinutá firmou Relic Entertainment a vydaná spoločnosťou THQ 14. septembra 2006.
Good Reason

Good Reason je slovenská kapela hrajúca melodický kalifornský punkrock / college-hardcore. Formácia vznikla v roku 2002 v Bratislave a má štyroch členov. Kapela pôsobí prevažne v strednej Európe. Texty piesní, ktoré sú so spoločenským a politickým zameraním, má výlučne v anglickom jazyku. Heslom kapely sa stal výrok Sira Francisa Bacona – "Knowledge is power."
História.
Kapela Good Reason vznikla v roku 2002. Zakladajúcimi členmi boli bratia Peter a Majo. Peter sa rozhodol, že bude hrať na bicie, Majo si vybral gitaru. Obaja boli v hre na nástroje začiatočníkmi a ich vízie sa iba ťažko pretavovali do reality. Keď sa naskytla príležitosť prijať do skupiny, ktorá ešte ani nemala kde hrať, skúsenejších muzikantov, nezaváhali. Pridal sa k nim Peťov kamarát zo strednej školy – gitarista Andrej, ktorý mal už skúsenosti z iných kapiel. A spolu s ním sa do Good Reason dostal aj pôvodný basgitarista Rasťo. Kapela začala svoju hudobnú existenciu 23. marca 2002, kedy sa všetci stretli a prvý raz spolu hrali v ich prvej skúšobni, za ktorú vďačili kamarátovi Maťovi – ich externému gitaristovi. Táto prvá skúšobňa sa nachádzala v garážovom komplexe na bratislavskom sídlisku Dlhé Diely.
Prvé verejné vystúpenie skupiny sa konalo 1. mája 2002 v klube Labyrint v Dúbravke. Po tomto koncerte nasledovalo zopár ďalších, no už v druhej polovici leta 2002 sa kapela čiastočne rozpadla, pretože bubeník Peťo odišiel na štúdium do zahraničia. Po dobu pol roka ho zastúpil kapelný kamarát – bubeník Miro. Kapela v tomto období zmenila skúšobňu – presťahovali sa do priestorov v klube Elam v Mlynskej Doline. V improvizovanej zostave sa však veľa nekoncertovalo. Po Peťovom návrate v januári 2003 sa zostava kapely na dlhšie obdobie ustálila, zriadila sa nová skúšobňa na Trnávke a naplno sa rozvinula hudobná tvorba skupiny. 
Z roka na rok pribúdalo koncertov a v roku 2004 sa Good Reason po prvý raz odhodlali na štúdiovú demonahrávku. Tak sa na svet dostalo prvé CD – demo "Behind the Wall", ktorého neskoršia modifikácia s ďalšími štúdiovými nahrávkami sa považovala za krátky album a niesla ten istý titul. 
Koncom roka 2005 sa kapela opäť zatvorila do štúdia, aby nahrala štyri pesničky na splitko s hongkonskou kapelou King Lee Chee. Split CD dostalo názov "Under One Flag" a stelesňovalo interkulturálne spojenie Ázie s Európou ako aj prepojenie hudobných štýlov punkrocku a hardcore-u. Táto kompilácia bola podporená aj spoločným turné skupiny s King Lee Chee po Európe začiatkom roka 2006.
Napriek týmto úspechom vyústila vnútorná situácia a pochopiteľné napredovanie formácie k personálnej zmene na poste basgitaristu. Rasťa nahradil Lukáš, ktorý vzišiel z rozpadnutej kapely "Johnny nosí sombréro". Pozícia basgitaristu v Good Reason sa však v nasledujúcich rokoch menila viackrát. V roku 2007 sa v kapele objavil na záskok basák Tomino, ktorý kapelu sprevádzal na jarnom turné po Pobaltí a ešte pred letom toho roku ho vystriedal Marek. Marek hrával predtým v kapelách "Johnny nosí sombréro" "Outcome" a "Peace is gone" na elektrickej gitare, no s Good Reason začal hrať na basu. Už na jeseň roku 2007 odohral s kapelou "Ukrajina|ukrajinsko"-poľské turné.
Veľká červená škvrna

Veľká červená škvrna je atmosférický jav v horných vrstvách atmosféry Jupitera. Pozorovali ju už od vynájdenia ďalekohľadov schopných ju rozpoznať, čo znamená, že je staršia ako 300 rokov. V podstate ide o obrovský hurikán – anticyklónu, ale v oveľa väčšom priestorovom a časovom meradle.
Nachádza sa na južnej pologuli Jupitera, približne 22° pod rovníkom. Od severu na juh meria , čo je viac, ako priemer celej Zeme. Vo smere východ-západ sa jej dĺžka mení od do . Okrem rozmerov mení aj farbu, od bledoružovej po tehlovo červenú. Otáča sa v západnom smere (teda proti pohybu hodinových ručičiek), približne raz za týždeň. Jej vznik, pôvod, fyzikálne vysvetlenie a správanie nebolo do súčasnosti spoľahlivo objasnené a pre vedeckú obec je stále veľkou neznámou. Podľa jednej domnienky je spôsobená obrovským ľadovcom z amoniaku, ktorý pláva v mori molekulárneho vodíka, vyčnieva vysoko nad hladinu a narušuje cirkuláciu atmosféry. Aj napriek niekoľkostoročnému trvaniu nejaví búrková oblasť známky toho, že by dochádzalo k jej slabnutiu.
Veľká červená škvrna bola podrobne skúmaná sondami Voyager 1 a 2, ktoré okolo planéty prelietali a neskôr aj Hubbleovým vesmírnym ďalekohľadom, ktorý ju snímal. Pozorovania objavili, že Veľká červená škvrna nie je jediným búrkovým systémom v atmosfére planéty, ale že sa tam nachádza ďalšia červená škvrna a množstvo menších búrkových systémov. Nová červená škvrna je nazývaná "Červená škvrna junior".
Veľká červená škrvna má najčastejšie vo viditeľnom spektre červenohnedú farbu, ktorá sa ale môže meniť. Nikto zatiaľ nebol schopný presvedčivo vysvetliť jej farbu. Všeobecne sa ale vedci zhodujú na tom, že vo vnútri škvrny sa vetry pohybujú rýchlosťami až /h. Jedna teória predpokladá, že tieto vetry vynášajú do vyšších oblastí materiál z nižších vrstiev atmosféry, ktorý je potom v kontakte s ultrafialovým žiarením, ktoré vyvoláva chemické reakcie a prejavujúce sa ako sčervenanie. V atmosfére Jupiteru bol detegovaný plyn, ktorý má laboratórne overené podobné vlastnosti v podobe fosfínu (PH3). Chemickou reakciou sa uvoľňuje fosfor vo forme P4, ktorý má červenú farbu. Okrem tejto teórie existujú aj zložitejšie teórie, ktoré predpokladajú zložitejšie reakcie s viacerými zlúčeninami ako je metán, či čpavok. Ďalšie štúdie predpokladajú sírnu alotropiu.
Poloha Veľkej červenej škvrny sa s časom mení. S periódou 90 dní osciluje okolo strednej jovigrafickej šírky na obidve strany. Pozvoľna sa posúva aj v jovigrafickej dĺžke.
Merania ukázali, že Veľká červená škvrna sa postupne zmenšuje. Jej hlavná os mala v minulom storočí dĺžku , no v súčasnosti má približne polovičný polomer. Priečna os sa takmer nezmenšila. Ak bude skracovanie dlhšej osi pokračovať, okolo roku 2040 nadobudne škvrna kruhový tvar.
Zrážka galaxií

Zrážka galaxií je spôsob mohutnej interakcie galaxií. Pri zrážke galaxií dochádza k prudkým deformáciám ich tvaru, v niektorých prípadoch tiež k postupnému splynutiu zrážajúcich sa galaxií do jedinej väčšej galaxie. 
V preplnených oblastiach galaxií sa jednotlivé galaxie môžu ocitnúť vedľa seba a zraziť sa. Trvá milióny rokov kým jedna galaxia prejde druhou. príťažlivá sila galaxií naruší disky a spôsobí, že prúdy hviezd sa uvolnia do volného priestoru. Je nepravdepodobné, že by sa narazili dve hviezdy, pretože sú malé oproti vzdialenostiam medzi nimi. Oveľa častejšie dochádza pri zrážke galaxií k zrážkam obrovských mračien medzihviezdnej hmoty, čo spustí búrlivú tvorbu hviezd. 
Známym príkladom zrážajúcich sa galaxií sú Galaxie Tykadlá. Uvoľnili sa z nich hviezdy, ktoré tvoria dve dlhé stopy, vyzerajúce ako hmyzie tykadlá.
Rádiová galaxia

Rádiová galaxia je galaxia, ktorá je intenzívnym zdrojom rádiového žiarenia. Typická rádiová galaxia sa vyznačuje dvoma obrovskými mrakmi hmoty ďaleko od hlavnej časti galaxie. Sú to vlastne aktívne galaxie, ktoré vyžarujú silné rádiové vlny.
Astronómovia našli prvé rádiové vlny asi pred 50-timi rokmi, keď začali hladať rôzne typy energie prichádzajúcich z vesmírnych objektov.
Henrietta Swanová Leavittová

Henrietta Swanová Leavittová (* 4. júl 1868, Lancaster, Massachusetts, USA – † 12. december 1921, Cambridge, USA) bola americká astronómka, ktorá pracovala na observatóriu Harvard College Observatory v Massachusetts.
V roku 1895 začala pozorovať fotografie oblohy v rôznych dobách aby zistila, ktoré hviezdy sa zmenili. Objavila cefeidy v blízkej galaxii Malý Magellanov mrak.
Daína Chavianová

Daína Chavianová (* 1957, Havana, Kuba) je kubánska spisovateľka.
Promovala na Havanskej univerzite z odboru anglický jazyk a literatúra. Prvé ocenenie získala ešte ako študentka, keď sa zúčastnila na prvej súťaži vedecko-fantastickej literatúry na Kube. Kým žila na Kube, vyšlo jej niekoľko titulov fantasy a sci-fi a v oboch týchto žánroch sa stala najpredávanejšou a najobdivovanejšou autorkou v kubánskych dejinách.
Po odchode z rodného ostrova v roku 1991 vynikla sériou románov venovaných súčasnejším a historickým námetom so silnými mytologickými a fantazijnými prvkami. Jej próza si počína rovnako obratne vo fantazijnom žánri ako v takzvanej tradičnej literatúre.
Jej literárne témy, zahŕňajúce mytológiu, erotiku, dejiny staroveku, sociológiu, parapsychológiu, politiku aj mágiu, sú spracované štýlom plným obrazov poetických aj zmyselných zároveň.
Medzi jej dielami vyniká cyklus románov «La Habana Oculta» (Skrytá tvár Havany), ktorý sa skladá z titulov: "Gata encerrada" (Zatvorená mačka), "Casa de juegos" (Dom hier)," El hombre, la hembra y el hambre" (Chlap, žena a hlad) a "La isla de los amores infinitos" (Ostrov nekonečných lások).
"Ostrov nekonečných lások" vyšiel v 25 jazykoch a stal sa najprekladanejším kubánskym románom všetkých čias. V roku 2007 získalo toto dielo Zlatú medailu v súťaži "Florida Book Awards" ― kde sa oceňujú najlepšie knihy vydané v predchádzajúcom roku ― v kategórii Najlepšia kniha v španielskom jazyku.
Daína Chavianová od roku 1991 žije v USA.
Je sesternicou kubánskeho telenovelového herca Césara Évoru pôsobiaceho v Mexiku.
Literárne vplyvy.
Literárne ju ovplyvnil najmä svet Keltov, rozličné mytológie a najvýznamnejšie epopeje antických národov. Medzi ne patrí cyklus o kráľovi Artušovi, mýty grécke, rímske, egyptské, predkolumbovské a afrokubánske a prvé epopeje ľudstva blízke prehistórii, ako sú Gilgameš, Mahabhárata, Popol Vuh, Odysea atď.
Táto záľuba v magickosti a mytológii vyústila do štýlu výrazne sa odlišujúceho od tvorby ostatných spisovateľov v jej krajine. Sama autorka uznáva, že nemá vôbec nič spoločné s kubánskou literatúrou nijakej doby. Ani latinskoamerická literatúra akoby na ňu tematicky nemala vplyv. Okrem mien ako Manuel Mujica Lainez a Mario Vargas Llosa jej najvýznamnejším styčným bodom s Latinskou Amerikou sú mytológie predkolumbovských čias.
Všeobecne možno povedať, že zo súčasných autorov ju ovplyvnili európski a anglosaskí spisovatelia ako Margaret Atwoodová, Milan Kundera, Ursula Kroeberová Le Guinová, Ray Bradbury, Anaïs Ninová, J.R.R. Tolkien, William Shakespeare a ďalší.
Geodet

Geodet (definícia podľa International Federation of Surveyors) je odborník so stredoškolským alebo vysokoškolským vzdelaním a technickými znalosťami, ktoré mu umožňujú vykonávať v súčinnosti s inými odborníkmi nasledujúce činnosti:
Náplň práce.
Geodet vo svojej práci pracuje v teréne (výpočty vzdialeností, nivelačné meranie) aj v kancelárii (vedenie dokumentácia, spracovanie katastrálnych plánov). Vo väčšine prípadov úzko spolupracuje s kartografmi a výsledky jeho práce sú využívané predovšetkým pre mapové podklady a pri spracovaní satelitných snímok.
Warren (Rhode Island)

Warren je mesto v Spojených štátoch amerických, vo východnej časti štátu Rhode Island. Je súčasťou Bristol County, má rozlohu (z toho súš) a žije tu 11 360 obyvateľov .
Mesto sa rozkladá na polostrove, ktorý vybieha do Atlantického oceánu medzi zálivmi Narragansett Bay a Mount Hope Bay, v blízkosti hranice s Massachusetts, juhovýchodne od Providence. Je súčasťou aglomerácie Providence - Fall River.
Barrington

Barrington môže odkazovať na:
Barrington (Rhode Island)

Barrington je mesto v Spojených štátoch amerických, vo východnej časti štátu Rhode Island. Nachádza sa v Bristol County, má rozlohu 39,9 km² (z toho 21,8 km² súš) a žije tu 16 819 obyvateľov .
Leží juhovýchodne od Providence, na pobreží zálivu Narragansett Bay, neďaleko hranice s Massachusetts, v aglomerácii Providence - Fall River.
Arkáda (žáner počítačových hier)

Arkáda je žáner počítačovej hry, založený na jednoduchom a nápaditom koncepte.
Arkády sa najčastejšie hrajú na kolá s postupne rastúcou náročnosťou, niektoré hry bývajú obmedzené časom. Podľa námetu rozhoduje hlavne postreh, rýchlosť pohybu prstov po klávesnici a jeho zautomatizovanie, rýchlosť logického myslenia, predvídanie, trpezlivosť, koncentrácia, rýchlosť prevedenia nejakej akcie atď.
Arkádovými rysmi sa označujú koncepty, ktoré spravidla pomocou zmäkčenia fyzikálnych zákonov prispievajú k väčšej "zbesilosti" a jednoduchosti hrania hry, ktorá sama o sebe arkádou nie je. V arkádach záleží ako na šikovnosti, tak aj na dôvtipe.
Jamestown (Rhode Island)

Jamestown je mesto v Spojených štátoch amerických, v južnej časti štátu Rhode Island. Je súčasťou Newport County, má rozlohu (z toho až tvorí voda) a žije tu 5 622 obyvateľov .
Leží na ostrove Conanicut Island, na pobreží zálivu Narrangasett Bay oproti mestu Newport, južne od Providence, v aglomerovanej oblasti Providence - Fall River. Severne od centra mesta sa rozkladá chránené územie Marsh Meadows Wildlife Preserve a ešte ďalej na sever architektonická pamiatka Jamestown Windmill and Watson Farm.
Warwick (Rhode Island)

Warwick je mesto v Spojených štátoch amerických, v centrálnej časti štátu Rhode Island. Nachádza sa v Kent County, má rozlohu (z toho súš) a žije tu 85 808 obyvateľov . Je druhým najľudnatejším mestom v Rhode Islande a je súčasťou aglomerácie Providence - Fall River.
Leží na pobreží zálivu Narrangasett Bay, oproti mestu Bristol, južne od Providence. Na území mesta sa rozprestiera regionálne letisko T. F. Green State Airport.
West Warwick

West Warwick je mesto v Spojených štátoch amerických, v centrálnej časti štátu Rhode Island. Leží v Kent County, má rozlohu (z toho súš) a žije tu 29 581 obyvateľov .
Mesto sa nachádza juhozápadne od hlavného mesta štátu, Providence, v tesnej blízkosti mesta Warwick. Je súčasťou aglomerácie Providence - Fall River.
Cranston (Rhode Island)

Cranston je mesto v Spojených štátoch amerických, v centrálnej časti štátu Rhode Island. Je súčasťou Providence County, má rozlohu 77,5 km² (z toho 74,0 km² súš) a žije tu 79 269 obyvateľov . Je to tretie najľudnatejšie mesto štátu a nachádza sa v aglomerácii Providence - Fall River.
Leží v tesnej blízkosti Providence, medzi mestom a hranicou s Kent County, neďaleko pobrežia úzkej zátoky Providence. V meste stojí architektonická pamiatka Governor Sprague Mansion.
Woonsocket

Woonsocket môže byť mesto v USA:
Nintendo 64

Nintendo 64 alebo skrátene N64 je herná konzola piatej generácie vyvinutá firmou Nintendo a prvýkrát uvedená na trh 23. júna 1996 v Japonsku. Jej názov vychádza z 64-bitovej architektúry procesora, ktorý bol v konzole použitý.
Konzola bola uvedená na západný trh spolu s hrami Super Mario 64 a Pilotwings 64.
Hardvér.
Ovládač.
Ovládač konzoly mal atypický tvar trojzubca, no bol revolučný v tom, že obsahoval analógovú páčku na ovládanie pohybu. Hráči ho môžu uchopiť dvoma spôsobmi: za ľavú a pravú časť, alebo za strednú a pravú časť, podľa toho, či na pohyb postavy v hre používajú smerové šípky, alebo páčku. Na pravej strane ovládača sa nachádzajú štandardné tlačidlá A, B, a tiež 4 žlté "C Buttons" tlačidlá, ktoré sa väčšinou používali na ovládanie kamery v hrách.
Game Pak kartridže.
Nintendo sa narozdiel od svojej konkurencie rozhodlo nepoužívať vo svojej konzole CD-ROM médiá, namiesto nich vytvorilo nový typ kartridžov s názvom Game Pak. Výhodou bola nielen väčšia fyzická odolnosť tohto média v porovnaní s optickými diskami, ale najmä výrazne vyššie rýchlosti čítania dát, takže hry sa mohli vyhnúť zdĺhavým načítavaniam, ktoré sa často vyskytovali v hrách konkurenčných konzol. Ďalšou výhodou bola možnosť zápisu na kartridž, takže hráči si mohli ukladať svoju pozíciu v hre bez nutnosti vlastnenia nejakej pamäťovej karty, avšak existovali výnimky pri určitých hrách.
Hlavnou nevýhodou tohto typu pamäťového média bolo ich veľmi malé úložisko (maximum 64 MB), kvôli ktorému hry nemohli obsahovať komplexné, počítačom vytvorené 3D animácie, aké boli často použité v PlayStation hrách. Menšie úložisko taktiež znamenalo menej celkového obsahu, ktorý sa na kartridž zmestil, čo obmedzovalo dizajn komplexnejších videohier.
Verzie.
Nintendo počas celého životného cyklu tejto konzoly nevyrobilo žiadne novšie, vylepšené verzie. Na trh boli uvádzané iba limitované farebné edície, ktorých hardvér sa inak vôbec nezmenil.
Woonsocket (Rhode Island)

Woonsocket je mesto v Spojených štátoch amerických, v severnej časti štátu Rhode Island. Nachádza sa v Providence County, má rozlohu (z toho súš) a žije tu 43 224 obyvateľov . Je to 6. najľudnatejšie mesto v Rhode Islande a je súčasťou rozsiahleho urbanizovaného územia v trojuholníku Boston - Providence - Worcester. 
Mesto leží na rieke Blackstone River, pri hranici so štátom Massachusetts, SSZ od Providence.
Pacific Northwest

Pacific Northwest je región na severozápade Severnej Ameriky. Existuje niekoľko definícií, no treba rozlišovať tento región a Severozápadné teritóriá. Na označenie pobrežných oblastí sa používa termín Northwest Coast (severozápadné pobrežie). Termín Severozápadná plošina sa používa na označenie vnútrozemských regiónov, ktoré sa inak nazývajú aj "the interior", pričom v Britskej Kolumbii sa tento názov používa s veľkým začiatočným písmenom a označuje ako riadny názov.
Najväčšie mestá sú Vancouver v Britskej Kolumbii, Seattle vo Washingtone a Portland v Oregone.
Maďarón

Maďarón je pejoratívne označenie pre:
Maďar

Maďar môže byť:
Chromatografia na tenkej vrstve

Chromatografia na tenkej vrstve (skratka TLC z angl. Thin Layer Chromatography) je chromatografická technika používaná na separáciu neprchavých zmesí. TLC sa vykonáva na doštičke (platničke) zo skla, plastu alebo na hliníkovej fólii, ktorá je pokrytá tenkou vrstvou adsorbujúceho materiálu, zvyčajne silikagélu, oxidu hlinitého alebo celulózou. Táto vrstva adsorbentu je známa ako stacionárna fáza. 
Tenkovrstvová chromatografia má oproti papierovej určité prednosti, väčšia účinnosť separácie a jej kratší čas.  
Prevádzanie.
Roztok vzorky sa nanesie na označené miesto blízko okraja (2-3 cm) a nazýva sa "štart". Vrstva sa týmto okrajom ponorí do pohyblivej fázy vo vyvíjacej nádobe. Pohyblivá fáza, čo je zvyčajne zmes organických rozpúšťadiel, sa kapilárnymi silami nasáva a unáša so sebou aj separované látky. Zložky zmesi postupujú vrstvou rôznymi rýchlosťami. Tenká vrstva (alebo papier) s rozdelenými zložkami zmesi sa nazýva "chromatogram". Vzdialenosť medzi štartom a miestom, pokiaľ sa nám nasala mobilná fáza sa "čelo".
Pre každú vytvorenú škvrnu možno vypočítať "retardačný (retenčný) faktor" "R"F: 
formula_1 
Hodnota retardačného faktora je pri rovnakých podmienkach (teplota, rozpúšťadlo atď.) reprodukovateľná a slúži na identifikáciu zložiek v zmesi.
NOFX

NOFX je americká punk rocková skupina. Skupina vznikla v roku 1983 v Los Angeles v Kalifornii. V súčasnosti je situovaná v San Franciscu. Má štyroch členov: Mike Burkett (Fat Mike) - spev, basová gitara, Aaron Abeyta (El Hefe) - sólová gitara, vokály, trúbka, Eric Melvin - rytmická gitara, akordeón, vokály a Erik Sandin (Smelly) - bicie.
Skupina počas svojej kariéry vydala jedenásť štúdiových albumov, pätnásť EP a množstvo singlov na 7-palcových platniach. Skupina predala celosvetovo viac ako 6 miliónov kópií svojich nahrávok, čo z nej robí jednu z najúspešnejších nezávislých skupín všetkých čias.
Medal of Honor

Medal of Honor môže byť:
Paolo Borsellino

Paolo Borsellino (* 19. január 1940, Palermo, Taliansko – † 19. júl 1992, Palermo) bol taliansky prokurátor a bojovník proti talianskej mafii, spolupracovník Rocca Chinniciho a Giovanni Falconeho. 
Spoločne s Giovannim Falconem a Roccom Chinnicinom stál na začiatku boja proti tradičnému vojensko-teroristicky organizovanému svetu organizovaného zločinu v Taliansku a všetkým jeho spolupracovníkom a ochrancom. Vďaka ich snahe sa podarilo rozbiť tradičné štruktúry Cosa Nostry a začalo sa vyšetrovanie, ktoré spôsobilo pád viac než stovky najvýznamnejších politikov, vrátane dvoch premiérov. 
Po zavraždení duchovného otca ťaženia proti mafii Rocca Cinniciho v roku 1983, bol najbližším spolupracovníkom a priateľom Giovanniho Falconeho, ktorý sa ujal vedenia. Po atentáte na Giovanniho Falconeho († 23. mája 1992), sa Paolo Borsellino postavil na čelo protimafiánského ťaženia. 
Necelé dva mesiace na to, dňa 19. júla 1992, bomba, ktorú nastražili mafiánski zabijaci, zničila jeho automobil a zabila okrem Paola Borsellina aj päť policajtov, ktorí slúžili ako jeho ochranka. 
Dňa 13. novembra 2006 označil časopis Time Paola Borsellina a Giovanniho Falconeho za hrdinov posledných 60 rokov.
Alfred Merrill Worden

Alfred Merril „Al“ Worden (* 7. február 1932, Jackson – † 18. marec 2020, Sugar Land) bol americký astronaut z programu Apollo.
Život.
Pred letom.
V roku 1955 absolvoval Vojenskú akadémiu Spojených štátov vo West Pointe a potom slúžil na mnohých vojenských základniach v USA a naučil sa lietať. Potom sa vrátil k štúdiu na univerzitu v Michigane a stal sa inžinierom letectva a astronautiky. Nasledovali dva roky pôsobenia ako inštruktor vo výskumnej pilotnej škole. Vo februári 1965 absolvoval tréning v škole testovacích pilotov vo Farnboroughe v Anglicku. Po nalietaní 3300 hodín sa rozhodol prihlásiť ku kozmonautom, prešiel testami a ocitol sa v ich výcvikovom stredisku v apríli 1966. Zaradili ho do programu Apollo. Bol dvakrát v záložnej posádke, až sa dočkal svojho letu v roku 1971.
Let na Mesiac.
Ako pilot veliteľského modulu odštartoval spolu s kozmonautmi Scottom a Irwinom z mysu Canaveral v lodi Apollo 15. Splneným cieľom bolo dostať oboch jeho kolegov na povrch Mesiaca, zatiaľ čo on zostal krúžiť na obežnej dráhe. Po návrate oboch kozmonautov celá posádka v poriadku odštartovala späť na Zemi, pristáli na hladine Tichého oceánu po 295 hodinách vo vesmíre.
Po lete.
Worden z NASA a letectva odišiel v roku 1972 a stal sa viceprezidentom High Flight Foundation v Colorado Springs a riaditeľom energetického programu v Northwood Institute v Palm Beach na Floride.
Arnaldo Tamayo Méndez

Arnaldo Tomayo Méndez (* 29. január 1942, Guantánamo, Kuba) je bývalý kubánsky kozmonaut, zapojený do programu Interkozmos.
Život.
Arnaldo vyrastal na Kube v chudobnej robotníckej rodine. Od svojich 12 rokov si musel zarábať na živobytie sám. Pracoval na plantážach, v stolárskej dielni, čistil topánky a pritom chodil do školy. Vo svojich 17 rokoch zažil kubánsku revolúciu. Vstúpil do Združenia mladých povstalcov, zapojil sa do pracovných brigád. Potom sa dostal k štúdiu na technickom inštitúte a vstúpil do armády. Roku 1961 bol poslaný do Sovietskeho zväzu, aby sa tam stal vojenským letcom. Počas kubánskej krízy absolvoval desiatky hliadkovacích letov. V roku 1969 bol prijatý do vojenskej akadémie generála Antonia Macea. Stal sa náčelníkom štábu a zastával aj ďalšie armádne funkcie. Potom prišlo pozvanie do tímu budúcich kozmonautov. Do ZSSR odletel aj so svojim neskorším náhradníkom José Falconom.
Letu so Sojuzom 38 sa dočkal v septembri 1980. Letel pod sovietskym veliteľom, kozmonautom Romanenkom na orbitálnu stanicu Saľut 6, kde už bol pripojený Sojuz 37. Čakali tu na nich kozmonauti SSSR Popov a Riumin. Celé kvarteto potom týždeň plnilo úlohy (20 vedeckých experimentov) programu Interkozmos pripravené pre túto medzinárodnú posádku. Tamayo-Méndez s Romanenkom potom v lodi Sojuz 38 odleteli na Zem. Po lete výcvikové stredisko opustil. Je ženatý.
Vydrica

Vydrica môže byť:
Schlossberg

Schlossberg alebo Schloßberg (nem. doslova "zámocký vrch") je názov viacerých lokalít a vrchov v strednej Európe, konkrétne:
Trakcia

Trakcia môže byť:
Zoznam hier pre Game Boy

Toto je abecedný zoznam videohier vyvinutých pre prenosnú konzolu Game Boy.
John Leonard Swigert

John Leonard „Jack“ Swigert, Jr. (* 30. august 1931, Denver – † 27. december 1982, Washington, D. C.) bol americký astronaut, ktorý je známy najmä svojou účasťou na misii Apollo 13 v roku 1970.
Životopis.
Pred letom.
Po skončení East High School sa venoval štúdiu strojárstva na University of Colorado at Boulder. Roku 1953 štúdium úspešne ukončil ako strojný inžinier a pridal sa k vojenskému letectvu. Tri roky slúžil ako stíhač na amerických základniach v Japonsku a Kórei. Potom bol zamestnaný ako továrny pilot firmy Pratt-Whitney Aircraft. V roku 1964 prešiel ku koncernu North American Aviation, aby mohol študovať letecké inžinierstvo na Rensseelaerovom technickom inštitúte (Rensselaer Polytechnic Institute). Písať o ňom začalo po získaní ceny Octava Chanuta v roku 1966, teda ešte dlho pred jeho letom do vesmíru. To preto, že vymyslel a dôkladne vyskúšal zariadenie na uľahčenie pristávania kozmických lodí. V roku 1966 bol zamestnaný v NASA, kde sa zúčastnil Programu Apollo. Mal za sebou 4600 letových hodín. Ešte počas kozmonautického výcviku začal s ďalším štúdiom na University of Hartford, odbor priemyselné riadenie. Doktorát obhájil roku 1967. V roku 1970 bol narýchlo vymenovaný namiesto chorého kozmonauta Mattinglyho do letu Apolla 13.
Let do vesmíru.
Štartoval z kozmodrómu na myse Canaveral spolu s kozmonautmi Lovellom a Haisom. Prvú noc po štarte príliš nespal, zabudol si dole poznámky k letu a cez riadiace stredisko riešil odklad podania daňového priznania. Kritické okamihy posádke nastali 14. apríla, tretí deň letu. Explodovala nádrž so stlačeným kyslíkom, po ktorej museli prejsť do lunárneho modulu a vrátiť sa na Zemi. Pristáli na hladine Tichého oceánu. Slávny a svojou nebezpečnosťou známy let bol neskôr sfilmovaný.
Po lete.
Zostal ešte tri roky v tíme astronautov. V apríli 1973 sa stal výkonným riaditeľom Výboru pre vedu a technológiu pri Snemovni reprezentantov USA. Od 31. augusta 1977 sa venoval politickej kariére v rámci Republikánskej strany, za ktorú bol v roku 1982 zvolený do Kongresu. Zomrel však na rakovinu skôr, ako sa mohol ujať funkcie.
Anafylaxia

Anafylaxia je najťažšia alergická reakcia. Ide o búrlivý prejav odpovede organizmu, ktorý väčšinou začína intenzívnym svrbením na celom tele, kožnou reakciou a často aj sťaženým dýchaním. Reakcia sa môže spustiť už niekoľko desiatok sekúnd po zjedení potraviny, alebo po aplikácii lieku injekčne či ústne a v priebehu niekoľkých minút môže končiť šokovým stavom. Ak nie je podaná okamžitá liečba (adrenalín, zaistenie dýchania a obehu) môže končiť smrteľne. Často sa tento stav označuje ako anafylaktický šok.
Moskva (rieka)

Moskva je rieka, ktorá preteká rovnomennou ruskou metropolou. Dlhá je (z toho je splavných) a vlieva sa pri Smolenskej oblasti do Oky.
Rieka pramení v starkovskej bažine, počas svojej púte prekonáva prevýšenie . Jej hlavnými prítokmi sú Ruza, Istra, Jauza, Pachra a Severka. Povodie Moskvy sa rozkladá na celkom . Zamŕza na prelome novembra a decembra a rozmŕza opäť v marci. Významnými mestami, ktorými preteká, sú okrem metropole tiež Zvenigorod, Voskresensk, Kolomna, Žukovskij, Bronnicy a Možajsk.
Názov rieky, podľa ktorého je pomenované tiež mesto, má neruský pôvod; špekuluje sa o tom, či nie je ugro-fínsky (v jazyku ugro-fínskeho národa Mokšov by šlo o "temnú rieku resp. špinavú vodu"), komijský ("kravská rieka") alebo mordvinský ("medvedia rieka").
Moskva je tiež využívaná ako zdroj vody pre svoju menovkyňu; táto voda však nie je veľmi kvalitná. Vďaka kanálu, spájajúcemu rieku s Volgou, má tak hlavné mesto po rieke spojenie s Kaspickým morom a vďaka ďalším kanálom aj s Čiernym morom, Baltským a Bielym morom.
Pri meste Možajsk bola vybudovaná Možajská priehrada.
Kombuča

Kombuča alebo kombucha alebo čajová huba je rôsolovitá hmota, vytvorená masívnym objemom kvasiniek (obvykle Acetobacter aceti, resp. kvasinkami rodu Sacharomyces), ktoré menia jednoduché cukry a alkohol na kyselinu octovú.
Kombucha je prirodzene žijúce symbiotické spoločenstvo rozmanitých kvasiniek, rias a rôznych mikroorganizmov. Vzniknutá hmota je akási malá chemická "továreň". Počas kvasného procesu prebehne mnoho komplikovaných chemických reakcií, pričom sa vytvárajú viaceré pre človeka prospešné látky.
Dejiny.
Okolo vzniku kombuče sa traduje veľa povestí a legiend. Jej vznik sa nedá časovo presne určiť, podobne ako sa nedá časovo ohraničiť ani začiatok používania čaju. Predpokladá sa však, že pochádza z Východnej Ázie, resp. Číny alebo Japonska. No isté je, že k nám sa čajová huba dostala z Japonska, cez cárske Rusko. Už pred mnohými rokmi ju pestovali mnísi v českých kláštoroch, pod názvom „Olinka“.
Súčasnosť.
Kultúra žijúca v "spoločenstve" sú symbiotické kvasinky "Acetobacter", "Brettanomyces bruxellensis", "Candida stellata", "Schizosaccharomyces pombe", "Torulaspora delbrueckii" a "Zygosaccharomyces bailii". 
Namnožená kultúra vyzerá ako koláč, alebo mokrá huba, z toho výraz čajová huba. 
Používa sa ako ľudový liek na pitie, z kombučového nápoja sa pripravujú rôzne koktaily, pleťové prípravky, kúpele, ale aj polievky, alebo ocot. 
Všeobecne predpokladané účinky nápoja sú: posilňuje imunitný systém, má antibiotické účinky proti baktériám a vírusom, očisťuje organizmus od škodlivých látok, podporuje trávenie, harmonizuje činnosť tenkého a hrubého čreva, posilňuje pečeň a obličky, povzbudzuje látkovú výmenu, zlepšuje fyzickú výkonnosť, posilňuje aktivitu mozgu, regeneruje nervový systém, znižuje telesnú únavu, zbavuje napätia a dodáva energiu a vitalitu. 
Uskladnenie.
Kombučová kultúra sa dá v živnom roztoku skladovať v chladničke. Týmto spôsobom uskladnená vydrží 3 – 4 týždne. Je možné aj mrazenie. Kombuču nízke teploty nezničia a zamrazená vydrží dlhšie. Keďže časť buniek zahynie obnovenie trvá cca. 2 týždne. Iným spôsobom je vysušenie kombuče. Obnova trvá tak isto cca 2 týždne.
Tretí spôsob je úplne iný. Ide tu o usušenie kombuče. Postup “oživovania” je rovnaký ako pri 1. a 2. spôsobe. Zaujímavosťou je, že sušená kombučová masa sa používa na výrobu umelej kože.
Kościuszkov vrch

Kościuszkov vrch () je najvyšší vrch v Austrálii. Leží v pohorí Snowy Mountains v štáte Nový Južný Wales pri hranici s Viktóriou a neďaleko hlavného mesta Austrálie - Canberry. Vrch je súčasťou národného parku Kosciuszko, ktorý má rozlohu . V tomto národnom parku sa nachádza niekoľko lyžiarskych stredísk - Thredbo, Charlotte Pass, a Perisher Blue.
Poloha.
Kościuszkov vrch je časťou veľkého hrebeňa ktorý tvorí významné rozvodie a zároveň štátne hranice Viktórie a Nového Južného Walesu. Tá sa nachádza v bezprostrednej blízkosti vrchu. Mount Kosciusko leží uprostred pomyselnej čiary medzi Sydney a Melbourne na juhovýchode kontinentu (tj. na obe strany). 
Podnebie.
Vrchol a jeho okolie je pokryté snehom cez zimu a na jar na južnej pologuli - zvyčajne od júna až do októbra. Teploty klesajú v júli na -6°C a vystupujú v januári až na 21°C. (Geografia a klíma )
Dejiny.
Od roku 1997 sa oficiálne Mount Kosciusko píše so „z“ (Mount Kosciuszko). Ako prvý na vrch vystúpil poľský bádateľ Paul Edmund Strzelecki 15. februára 1840. Pred ním však na vrch pravdepodobne vystúpili pôvodní obyvatelia Austrálie - Aborigéni. Vrchol dostal meno podľa generála Tadeusza Kościuszka.
Cumberland Hill

Cumberland Hill je sídlo a štatistická jednotka v rámci mesta Cumberland v Spojených štátoch amerických, v severnej časti štátu Rhode Island. Je súčasťou Providence County, má rozlohu 8,9 km² (z toho 8,5 km² súš) a žije tu 7 738 obyvateľov .
Nachádza sa na ľavom brehu rieky Blackstone River, severne od Providence a leží v rozsiahlej urbanizovanej oblasti medzi mestami Boston, Worcester a Providence.
Greenville

Greenville môže byť:
Greenville (Rhode Island)

Greenville je mesto v Spojených štátoch amerických, v severnej časti štátu Rhode Island. Nachádza sa v Providence County, má rozlohu 14,9 km² (z toho 13,5 km ²súš) a žije tu 8 626 obyvateľov .
Mesto leží ZSZ od Providence, na ceste do mesta Putnam. Je súčasťou metropolitnej oblasti Providence - Fall River.
Pawtucket

Pawtucket je mesto v Spojených štátoch amerických, vo východnej časti štátu Rhode Island. Nachádza sa v Providence County, má rozlohu (z toho súš) a žije tu 72 958 obyvateľov . Je to štvrté najľudnatejšie mesto v štáte a je súčasťou aglomerácie Providence.
Leží severovýchodne od Providence, pri hraniciach s Massachusetts, okolo ústia rieky Blackstone River do úzkej morskej zátoky Seekonk. V meste sa nachádza pamiatkový komplex Slater Mill Historical Site. Na východnom okraji mesta, na brehoch rieky Ten Mile River, sa rozkladajú parky Slater Memorial Park a Ten Mile River State Park.
Central Falls

Central Falls je mesto v Spojených štátoch amerických, vo východnej časti štátu Rhode Island. Je súčasťou Providence County, má rozlohu 3,34 km² (z toho 3,1 km² súš) a žije tu 18 928 obyvateľov .
Mesto leží severne od Providence, v aglomerácii hlavného mesta štátu, prevažne na pravom brehu rieky Blackstone River a pri hranici so štátom Massachusetts. Prevažuje rezidenčná funkcia.
Valley Falls (Rhode Island)

Valley Falls je štatistická jednotka v rámci mesta Cumberland v Spojených štátoch amerických, vo východnej časti štátu Rhode Island. Je súčasťou Providence County, má rozlohu (z toho súš) a žije tu 11 599 obyvateľov .
Nachádza sa na ľavom brehu rieky Blackstone River, v blízkosti hranice s Massachusetts, severne od Central Falls, v aglomerácii Providence. Južne od mesta sa rozprestiera rybník Valley Falls Pond.
Nintendo GameCube

Nintendo GameCube, alebo skrátene GCN, je herná konzola šiestej generácie vyvinutá firmou Nintendo a prvýkrát uvedená na trh 14. septembra 2001 v Japonsku ako následovník konzoly Nintendo 64.
Je to prvá Nintendo konzola, ktorá používa optické disky. Tiež sa do nej dá cez Link kábel zapojiť Game Boy Advance, ktorý sa pri hraní môže používať ako ovládač, alebo tiež v niektorých hrách odomkne špeciálny obsah.
Hardvér.
Pamäťové médiá.
Keďže zápis na optické disky, na ktorých boli hry, nebol možný, na ukladanie pozícií a dát hráčov slúžili pamäťové karty GameCube Memory Card. Tie sa predávali v troch rôznych veľkostiach: 59 (4 Mbit), 251 (16 Mbit) a 1019 (64 Mbit). Tieto tri typy boli farebne rozlíšené.
Valley Falls

Valley Falls môže byť sídlo v USA:
East Providence

East Providence je mesto v Spojených štátoch amerických, vo východnej časti štátu Rhode Island. Nachádza sa v Providence County, má rozlohu 43,02 km² (z toho 34,7 km² súš) a žije tu 48 688 obyvateľov . Je to piate najľudnatejšie mesto v štáte.
Mesto leží v aglomerácii Providence, východne od hlavného mesta, medzi úzkymi morskými zátokami Seekonk a Providence a hranicou s Massachusetts. Cez mesto preteká rieka Ten Mile River, na ktorej je vybudovaná priehrada James V. Turner Reservoir. S Providence je mesto spojené tromi mostami (dva diaľničné).